หลี-ยฺวี่

หลี-ยฺวี่ (Liyuu; ; เกิด 9 มกราคม ค.ศ. 1997) หรือ รียู () ตามการออกเสียงชื่อในภาษาญี่ปุ่น เป็นนักคอสเพลย์ นักร้อง และนักพากย์หญิงชาวจีน เกิดที่เซี่ยงไฮ้ ประเทศจีน เป็นศิลปินในสังกัดของ Lantis สังกัดอยู่โฮลีโปรอินเทอร์เนชันแนล ปัจจุบันทำงานอยู่ทั้งในจีนและในญี่ปุ่น ในขณะเดียวกันยังเป็นสมาชิกของ Liella! กลุ่มไอดอลหญิงในมหาวิทยาลัยที่ปรากฏตัวในอนิเมะเลิฟไลฟ์! ซูเปอร์สตาร์!! ในซีรีส์เลิฟไลฟ์! โดยรับบทเป็นถาง เขอเข่อ

ประวัติ
เกิดที่เซี่ยงไฮ้ ชื่อเล่นว่า หลี่-ยฺหวี (鯉魚) ซึ่งแปลว่าปลาคาร์ฟ

ติดอนิเมะญี่ปุ่นตั้งแต่อยู่ชั้นประถม 6 พออยู่ชั้นมัธยม 4 จึงได้เริ่มแต่งคอสเพลย์แล้วโพสต์รูปลงเว็บ จากนั้นในปี 2016 ได้เข้าร่วมคอมิเก็ตฤดูหนาวแล้วเป็นที่จับตามองโดยช่างกล้องมากมาย จนได้กลายมาเป็นนักคอสเพลย์ที่มีชื่อเสียง

มีความฝันจะเป็นนักร้องมาตั้งแต่เด็ก แต่ช่วงมัธยมปลายเคยตัดใจจากการเป็นนักร้องไปครั้งหนึ่งแล้วได้เข้าเรียนมหาวิทยาลัยในเซี่ยงไฮ้ด้านศิลปะ เคยตั้งใจว่าจะเป็นอาจารย์สอนศิลปะ

พอปี 2018 จึงได้เข้าสังกัดค่ายโฮลีโปรอินเทอร์เนชันแนล และได้จัด Liyuu fan meeting VOL1 ขึ้นที่ TOKYO FM HALL และในวันที่ 9 พฤศจิกายนปีเดียวกันนั้นก็ได้ร่วมแสดง Lis Ani! LIVE BEIJING ที่จัดขึ้นที่ศูนย์แสดงสินค้านานาชาติแห่งประเทศจีนในปักกิ่ง

22 มกราคม 2020 ได้ร้องเพลง Magic Words ประกอบอนิเมะเรื่องฮาเตนะอิลลิวชัน เป็นการเปิดตัวนักร้องในญี่ปุ่นครั้งแรก แล้วในปีเดียวกันนั้นวันที่ 25 พฤศจิกายนก็ได้ร้องเพลง Carpe diem ประกอบอนิเมะเรื่องข้าก้าวผ่าน 1 ล้านชีวิตเพื่อพิชิตเกมมรณะ และได้พากย์เป็นตัวประกอบนักเรียนหญิงในเรื่องด้วย เป็นการเปิดตัวในฐานะนักพากย์เป็นครั้งแรก

14 ธันวาคม 2020 ได้รับเลือกให้รับบทเป็นถาง เขอเข่อ ในเลิฟไลฟ์! ซูเปอร์สตาร์!! ซึ่งได้กลายมาเป็นอนิเมะเริ่มฉายเมื่อ 11 กรกฎาคม 2021 นับเป็นครั้งแรกที่ได้พากย์บทเป็นตัวละครหลักในอนิเมะ

9 กุมภาพันธ์ 2022 ได้ออกอัลบั้ม Fo(u)r YoU เป็นอัลบั้มเพลงแรก และเมื่อ 2 พฤศจิกายนปีเดียวกันนั้นได้ออกเพลง TRUE FOOL LOVE ประกอบอนิเมะเรื่องแผนสมรสไม่สมเลิฟ

7 กุมภาพันธ์ 2024 ได้ออกอัลบั้มที่ 2 Soaring Heart ซึ่งได้ติดอันดับ 1 อัลบั้มในออริกอนชาร์ตรายวันของวันที่ 12 กุมภาพันธ์ 2024『オリコン』公式X（旧Twitter）アカウントより。

 ผลงานพากย์ 
 ข้าก้าวผ่าน 1 ล้านชีวิตเพื่อพิชิตเกมมรณะ (นักเรียนหญิง)
 เลิฟไลฟ์! ซูเปอร์สตาร์!! (ถาง เขอเข่อ)

 ผลงานละครโทรทัศน์ 
 ชูการ์ด็อกไลฟ์ (ชิโอริง)

 ผลงานเพลง 

ซิงเกิล
  วันวางขาย  ไตเติล  อันดับสูงสุดในออริกอนชาร์ต 1. 22 มกราคม 2020  Magic Words  44 2. 25 พฤศจิกายน 2020  Carpe diem (カルペ・ディエム)  60 3. 2 พฤศจิกายน 2022  TRUE FOOL LOVE  7 4. 30 สิงหาคม 2023  bloomin'  14 5. 8 สิงหาคม 2024  No Complete  18

อัลบั้ม

  วันวางขาย  ไตเติล  อันดับสูงสุดในออริกอนชาร์ต 1. 9 กุมภาพันธ์ 2022  Fo(u)r YuU  15 2. 7 กุมภาพันธ์ 2024  Soaring Heart  17

มินิอัลบั้ม

  วันวางขาย  ไตเติล 1. 22 กุมภาพันธ์ 2023  koii
 อ้างอิง 

หมวดหมู่:นักร้องหญิงชาวจีน
หมวดหมู่:นักร้องเพลงประกอบอนิเมะ
หมวดหมู่:นักคอสเพลย์
หมวดหมู่:นักพากย์หญิงชาวญี่ปุ่น
หมวดหมู่:นักพากย์หญิงชาวจีน
หมวดหมู่:บุคคลจากเซี่ยงไฮ้